Video: Boer Gerrie en Carna vertel van hul groot planneBoer Gerrie en sy vrou, Carna (Foto: Cindy Louwrens Fotografie) Hulle het die harte van talle Boer soek ŉ vrou-kykers in 2014 gesteel toe boer Gerrie en Carna halsoorkop verlief geraak het tydens die verfilming van dié werklikheidsreeks. Maroela Media het dié egpaar onlangs raakgeloop op die stel van Kwêla in Randburg en het saam met hulle gekuier om te hoor hoe dit deesdae met hulle gaan. Gerrie Rossouw (34) en Carna (25) het in Augustus 2015 op ŉ perdeplaas buite Bothaville getrou. Carna het vertel dis “wonderlik om mev. Rossouw te wees” en dat hulle albei nog net so gelukkig en verlief soos in 2014 is. Buiten die troue, het hulle intussen ook alleen op die plaas ingetrek en voer gróót planne in die mou vir 2017. Gerrie en Carna is op 1 Februarie op Kwêla te sien as deel van dié program se “maand van liefde”-tema. Kwêla word Woensdae om 20:30 op kykNET, DStv-kanaal 144, uitgesaai.